kardosdrur/scandi-wiki huggingface dataset:
WiMP

WiMP er en forkortelse for "Wireless internet Media Player", det tidligere var en selvstændig streamingtjeneste men blev i 2015 blevet lagt sammen med Tidal  der giver adgang til ca. 18  millioner sange på mange forskellige platformer så som Windows, OS X, iPad, Sonos, iPhone, Android, Windows Phone, Symbian og diverse andre platformer, hvor det er nemt at dele med Facebook, da det er dybt integreret med WiMP. WiMP tilbyder desuden som den eneste streamingtjeneste, at man kan streame musik i CD-kvalitet (WiMP Hi-FI)

WiMP er udviklet af det norske selskab Aspiro, som også ejer brandet.

Wimp's forretningsmodel
Wimp's forretnings model er at brugerne betaler et beløb, for at få adgang til "ubegrænset" musik, der er  dog også muligt at købe musik igennem dem, men det er ikke deres hovedforretning.

Et WiMP premium-abonnementet kan fås for 99 kr pr. måned, men det er muligt at få det billigere, hvis man har er Telenor dobbeltkunde, da Telenor er distributionspartner i Danmark og Sverige.
En gratis model, med lavere bit rate og begrænset platform (Mac og Windows) support eksisterer også.

I Norge er distributionspartnerne Platekompaniet og Canal Digital. De tilbyder musik fra mere end 20 indholdsleverandører, lige fra  store internationale pladeselskaber og en række mindre uafhængige; Sony Music, EMI, Universal Music, Warner Music, MBO, Phonofile, Artspages, IODA, The Orchard, Beggars Group, Naxos, Vidzone.

Musikkvalitet
Normal kvalitet: 96 kbps (AAC+)
Høj kvalitet: 320 kbps (AAC)
 Hi-Fi / Lossless : FLAC / Apple Lossless (ALAC)

Historie
WiMP er vokset hurtigt siden starten af 2010 og har i dag over 350.000 brugere i fire lande, en stigning på 100.000 i starten i forhold til 2011. WiMP er tilgængelig i Norge, Sverige og Danmark , og er ved at blive beta-testet i Tyskland samt Polen, Holland og Portugal, dog  under et andet varemærke i Portugal. juni 2015 valgt Wimp at fortælle dens kunder. ”Efter at have lanceret TIDAL med stor succes i USA, Canada, England og over 20 andre lande, har vi besluttet at erstatte WiMP med TIDAL”, Der gør Wimp brandt forsvinder og bliver erstattet af Tidal

Ejerforhold
I januar 2012 blev  74,3%  af Aspiro AB ejet af Mediehus Schibsted, hvoraf 56% var købt i den pågældende måned til kursen 1,65 SEK, de ejede i forvejen 18,3%, de andre store aktionære, er Ferd Capital med en andel på 16.6% og Platekompaniet med en andel på 10.0%, så bestyrelsen i dag består af en repræsentant fra Ferd, en repræsentant fra Platekompaniet og tre repræsentanter fra Schibsted.

 den 29 jan 2015 blev Aspiro AB opkøbt af Project Panther Bidco Ltd  for 464 millioner svenske kroner (56 millioner dollar) i kontanter eller 1,05 sek pr aktier, Project Panther Bidco Ltd er ejet af S. Carter Enterprises, LLC (“SCE”) som er igen ejet af Jay-z

Kilder

Netmusikbutikker
Softwarevirksomheder fra Norge
Annellska huset

Annellska huset er et bindingsværkshus på Gamla Väster i Malmø i Skåne.

Husets opførelse i 1705 fremgår af en inskription på portbjælken. Det er kvarterets ældste bygning, og de oprindelige ejeres initialer, J M og J A D, er indgraveret her. Initialerne symboliserer bager Johan Müller og dennes hustru. Den oprindelige længe mod Jakob Nilsgatan er udvidet med to mindre enfamiliebeboelser mod vest. Husets nuværende navn stammer fra malermester Annell, som ejede det i 1930-erne og 1940-erne. Planer om at nedrive disse i 1970-erne blev forhindret af Malmø museums repræsentant Sven Rosborn.

Kilder 
 Einar Bager: Malmö byggnadshistoria till 1820. Malmö stads historia 1. Malmö 1971.
 Åke Waldemar Larsson & Sven Rosborn: Det försvunna Malmö. Malmö 1988.

Bygninger, konstruktioner og anlæg i Malmø
Seværdigheder i Malmø
Etableret i 1705
Sankt Johannes Kirke (Malmø)

Sankt Johannes Kirke er en evangelsk-luthersk kirke i Malmø opkaldt efter apostlen Johannes. Den ligger i nærheden af Triangeln, og Citytunnelns opgang Triangeln nord ligger på et areal, der er købt fra kirken.

Sankt Johannes Kirke blev opført 1903-07, og arkitekten bag den var Axel Anderberg. Den blev opført i det arbejderkvarter, der var opstået i årene forinden i området under navnet Møllevången. Kirken er 52 m lang, er 26 m højt i kirkerummet, mens tårnet er 60 m højt. Det er opført i rødt tegl på en sokkel af granit. De bløde, runde former er typisk for den jugendstil, der prægede tiden for opførelsen.

Eksterne henvisninger 

Sankt Johannes församlings hjemmeside om kirken 

Bygninger, konstruktioner og anlæg i Malmø
Kirker i Skåne län
Galina Visjnevskaja

Galina Pavlovna Visjnevskaja (russisk: Гали́на Па́вловна Вишне́вская; 25. oktober 1926 i Leningrad - 11. december 2012 i Moskva) var en russisk sopran.

Liv og karriere 
Visjnevskajas scenedebut skete i Leningrad i 1944, men gennembruddet kom med Leonore i Fidelio på Bolsjojteatret i 1952 og fast engagement ved Bolstoj fik hun i 1953. I 1961 debuterede hun ved Metropolitan med titelrollen i Giuseppe Verdis opera Aida og året efter sang hun samme rolle ved Royal Opera House. I 1964 debuterede hun ved La Scala.

I 1960- og 1970-erne optrådte hun i både lyriske (Liù i Turandot) og dramatiske roller (Tosca i Tosca).

Visjnevskaja var gift med cellisten Mstislav Rostropovitj frem til hans død, og de optrådte ofte på scenen sammen. Efter at begge havde støttet Aleksandr Solsjenitsyn, forlod de Sovjetunionen i 1974 og bosatte sig i Paris og USA. Sovjetmyndighederne fratog dem statsborgerskabet i 1978, men den russiske regering omgjorde beslutningen i 1990. Visjnevskaja holdt sin sidste optræden i 1982, som Tatjana i Eugen Onegin på Pariseroperaen.

Visjnevskaja døde 11. december 2012 i en alder af 86 år.

Indspillinger 
Hun gjorde en række indspilninger, blandt andet som Marina i Mussorgskijs Boris Godunov (1970 og 1987), Dødens sange og danse (1961 og 1976), Brittens War Requiem (med sir Peter Pears og Dietrich Fischer-Dieskau, dirigeret af komponisten; 1963) og The Poet's Echo (1968), Puccinis Tosca (1976), Tjajkovskijs Eugen Onegin (1956 og 1970), Spar Dame (med Regina Resnik, 1976), Iolanta (med Nicolai Gedda, 1984) og Prokofjevs Krig og fred (1986) og Sjostakovitjs Lady Macbeth fra Mtsensk (1978).

Ry 
Visjnevskaja blev – sammen med Irina Arkhipova – betegnet som sin generations største sovjetiske operasangerinde. Dmitrij Sjostakovitj skrev sopranstemmen i sin 14. symfoni med tanke på Visjnevskaja, det samme gjorde Benjamin Britten med sopranstemmen i War Requiem.

Litteratur 
 Galina Visjnevskaja: Galina. Erinnerungen einer Primadonna, Piper, München 1993,  (selvbiografi i tysk oversættelse)
 Karl Josef Kutsch; Leo Riemens: Großes Sängerlexikon. Dritte Auflage, Berlin 2000, S. 26055ff

Referencer

Eksterne henvisninger 

 
 

Operasangere
Sangere fra Rusland
Sopraner
Christian Ulrich

Christian Ulrich er navnet på flere personer:

 Christian Ulrich (forstmand) (1822-1905) – dansk forstmand (Hans Christian Ulrich)
 Christian Ulrich (læge) (1860-1949) – dansk overlæge, dr.med. (Christian Sigismund Ulrich)
 Christian Ulrich (godsejer) (født 1939) – dansk godsejer, hofjægermester og kammerherre (Christian Niels Brock Ulrich)
Christian Ulrich (forstmand)

Hans Christian Ulrich (1. januar 1822 på Ganneskovhus ved Karise – 23. april 1905) var en dansk forstmand.

Han var søn af skovrider, senere forstinspektør, på Bregentved Niels Brock Ulrich, hvis fader var Georg Christian Ulrich, og Dorothea Margrethe født Wörpel. Ulrich blev forstkandidat 1846, deltog sammen med tre brødre som herregårdsskytte i Treårskrigen 1848 og blev 1851 assistent på Ods Herreds Skovdistrikt, hvis drift han i 10 år for en stor del ledede på egen hånd. 1862-99 styrede han som skovrider 1. Københavns Distrikt med fremragende dygtighed; kort efter sin afgang fra denne stilling fik han Fortjenstmedaljen i guld; allerede 1867 var han udnævnt til forstråd. 12. februar 1872 blev han Ridder af Dannebrog og 25. maj 1892 Dannebrogsmand. Han bar Erindringsmedaljen for Krigen 1848-50, var Ridder af Sankt Stanislaus' Orden og Ridder af 1. klasse af Vasaordenen.

For bøgekulturens teknik har Ulrichs arbejder været banebrydende, men også på mange andre områder har han påvirket sin samtid, dels som praktisk skovbruger, dels som medlem af kommissioner, som forfatter, som lærer for unge studerende og som mangeårig censor ved skovbrugseksamen.

11. oktober 1853 ægtede Ulrich i Mantzhøj Skovridergård sin kusine Vilhelmine Marie Sigismunda Wellendorf (29. juni 1824 på Udsigten i Viemose Skov - ), datter af kongelig skovrider i Ods Herred, justitsråd Hans Christian Eggert Wellendorf. Ulrich døde 23. april 1905.

Kilder 

 
 Tidsskrift for Skovvæsen (1899), A, s. 28.

Statsskovridere fra Danmark
Modtagere af Fortjenstmedaljen i guld
Riddere af Dannebrog
Danskere i 1800-tallet
Personer i Treårskrigen fra Danmark
Christian 01
Christian Ulrich (godsejer)

Christian Niels Brock Ulrich (født 8. marts 1939 i Faaborg) er en dansk hofjægermester, kammerherre og forhenværende godsejer.

Ulrich er søn af Niels Brock Ulrich og Anna Luise født Mathiesen og ejede fra 1973 til 2001 Skjoldemose på Fyn.

1992-2008 var han formand for bestyrelsen i Alm. Brand. Han har været formand for De Fynske Landboforeninger og bestyrelsesmedlem i Centrovice og Patriotisk Selskab samt medlem af Landbrugsraadet og formand for Gefion A/S. Han har været Ridder af Dannebrog siden 26. september 1994, og 2001 blev han kammerherre.

Han blev gift med Inge Lise Selchau-Hansen (født 19. april 1939 i Fakse) den 13. juni 1964.

Kilder 
 Slægtsside

Godsejere fra Danmark
Kammerherrer fra Danmark
Hofjægermestre fra Danmark
Danskere i 1900-tallet
Danskere i 2000-tallet
Personer i Kraks Blå Bog
Riddere af Dannebrog
Christian 03
Pakkeboksen

Pakkeboksen (indtil 1. september 2013 kendt som Døgnposten) er en service der tilbydes af Post Danmark til at modtage og afsende pakkeprodukter hele døgnet alle ugens dage. 

Servicen blev etableret den 2. april 2008 med 10 selvbetjeningsautomater i Københavnsområdet. PostNord Danmark har opstillet 185 udendørs pakkeautomater og 300 indendørs pakkeautomater alle af typen KePol over hele Danmark. og i Coop Danmark primært i Kvickly, SuperBrugsen, Dagli'Brugsen, Fakta og Irma. I samme forbindelse blev navnet pr. 1. september 2013 ændret fra Døgnposten til Pakkeboksen.

Enhver kan benytte Pakkeboksen uden tilmelding dvs. sende pakkeprodukter eller modtage pakkeprodukter (selvvalgt udleveringssted ifm. f.eks. e-handel). For at modtage pakke fra privatpersoner kræver det dog at modtageren er tilmeldt Pakkeboksen. En tilmelding giver der ud over også mulighed for at indstille hvis pakker skal leveres i et lavt beliggende pakkerum i Pakkeboksen. Tilmelding foregår på ePosthuset; en internetbaseret selvbetjeningsservice, der også tilbydes af PostNord Danmark. 

Det er kun muligt at afhente postpakker og maxibreve i Pakkeboksen, samt standardbreve frankeret med frimærker eller mobilporto. Der kan kun afhentes forsendelser, der er blevet sendt via PostNord Danmark eller en udenlandsk postservice der leverer til PostNord Danmark.

Kildehenvisninger

Eksterne henvisninger 

 Officiel hjemmeside 

Posten i Danmark
Selvbetjeningsautomater
Etableret i 2008
Post Danmark
Otte Brahe

Otte Brahe er navnet på flere personer:

 Otte Thygesen Brahe (1518-1571) til Knudstrup og Elved – dansk rigsråd
 Otte Steensen Brahe (1578–1651) til Næsbyholm – dansk godsejer
 Otte Axelsen Brahe (1579-1611) til Elved – dansk godsejer
 Otte Pedersen Brahe (1582-1642) til Krogholm og Torbenfeldt – dansk godsejer
Caroli Kirke (Malmø)

Caroli Kirke er en kirkebygning i Malmø ved Östergatan og Kattsundsgatan. Siden 2009 anvendes den ikke længere til kirkelige formål, men er købt af ejeren af det nærliggende bygningskompleks Caroli City.

Caroli Kirke blev opført 1879–80 som erstatning for en tidligere kirke af samme navn, der var blevet opført af tyske indvandrere i slutningen af det 17. århundrede. De kirkegængere, der brugte kirken, var organiseret i Caroli-menigheden. I begyndelsen var sproget i kirken tysk, men fra 1831 foregik gudstjenesterne på svensk. Caroli-menigheden ophørte med at eksistere i 1949. Derefter var der tale om, at den skulle bruges af en frikirkemenighed, men dette løb ud i sandet. En forening til bevarelse af bygningen blev oprettet, og i nyere tid er den blandt andet blevet brugt til koncerter.

Kirken er bygget i rødt tegl og har et tårn i midten af bygningen med et græsk kors i toppen.

Eksterne henvisninger 

Bygninger, konstruktioner og anlæg i Malmø
Kirker i Skåne län
Seværdigheder i Malmø
Etableret i 1880
Ebbe Tønder

Ebbe Holger Valdemar Tønder (17. september 1836 i København – 22. november 1921) var en dansk officer og kammerherre.

Han var søn af etatsråd A.N.C. Tønder og hustru født Adler, blev kadet 1853, sekondløjtnant 1855, tog dyrlægeeksamen 1862 og deltog i den 2. Slesvigske Krig 1864. Tønder blev så premierløjtnant 1867, adjudant hos generalinspektøren for rytteriet 1872, ritmester 1876, stabschef hos generalinspektøren for rytteriet 1879, oberstløjtnant 1885, oberst 1892 og formand i Remontekommissionen 1895. Han fik afsked fra Hæren 1898.

Ebbe Tønder sad i bestyrelsen for De danske Krigsinvaliders Selskab og for Foreningen til understøttelse af Dannebrogsridderes Efterladte. Han var Kommandør af 1. grad af Dannebrogordenen, Dannebrogsmand og bar Jernkroneordenen.

Han var gift med Marie Johanne født Toft (død 1902).

Tønder boede på Pennehavegård ved Rungsted.

Kilder 
 Kraks Blaa Bog 1910 

Personer i Kraks Blå Bog (afdøde)
Kammerherrer fra Danmark
Personer fra København
Kommandører af 1. grad af Dannebrog
Dyrlæger fra Danmark
Kavaleriofficerer fra Danmark
Personer i den 2. Slesvigske Krig fra Danmark
Danskere i 1800-tallet
Danskere i 1900-tallet
Ebbe
Hippologer fra Danmark
Johan Vest

Johan Vilhelm Filip Vest (14. april 1893 i Kornerup – 18. august 1966) var en dansk søofficer, hofmarskal og kammerherre.

Biografi 
Han var søn af sognepræst K.T. Vest (død 1925) og hustru Thyra f. Jensen (død 1922), blev sekondløjtnant 1914, premierløjtnant 1915, kaptajnløjtnant 1923, kaptajn 1928 og orlogskaptajn 1932. Vest var orlogskaptajn i reserven fra 1937, kommandørkaptajn i reserven fra samme år og blev adjudant hos H.K.H. kronprinsen 1932, hofchef hos D.K.H. kronprinsen og kronprinsessen 1937 og hofmarskal hos D.M. kongen og dronningen fra 1947 til 1964.

Johan Vest havde flere udkommandoer som chef for torpedobåde; sejlede som 1. styrmand i koffardifart 1922 og var til assistance for Orlogsværftet som tilsynshavende officer ved Marinens nybygninger 1928-35.

Johan Vest fik Storkorset i diamanter af Dannebrogordenen, Dannebrogsmand og var dekoreret med en lang række ordener. Han var medlem af bestyrelsen for Dampskibsselskabet Norden fra 1938, for Dyva & Jeppesens Bogtrykkeri A/S 1941, for Philips Radio A/S 1950 og for A/S Helsingør Skibsværft og Maskinbyggeri 1950 samt af tilsynsrådet for Sparekassen for Kjøbenhavn og Omegn 1954 og medlem af direktionen for Det Kongelige Vajsenhus 1955.

Ægteskab og børn 
Vest blev gift 7. juli 1917 med Frida Elisabeth Westermann (2. februar 1897 på Frederiksberg - ?), datter af professor A.M.T. Westermann og hustru Henriette Jacobina f. Petersen.

Kilder 
 Kraks Blå Bog 1957

Personer i Kraks Blå Bog (afdøde)
Hofmarskaller fra Danmark
Hofchefer fra Danmark
Søofficerer fra Danmark
Danskere i 1900-tallet
Storkors af Dannebrog med bryststjerne i diamanter
Kammerherrer fra Danmark
Martine Ølbye Hjejle

Martine Ølbye Hjejle (født 16. december 1997) er en dansk skuespillerinde. Hun har medvirket i tv-serien Lykke (2011) og i DR's julekalender Julestjerner (2012), samt lagt stemme til figuren Isabella fra tegneserien Phineas og Ferb. Martine Hjejle er grandniece til Iben Hjejle.

Eksterne henvisninger 
 

Skuespillere fra Danmark
Danskere i 1900-tallet
Danskere i 2000-tallet
Fairytale of New York

"Fairytale of New York" er en sang af og med den keltiske punkgruppe The Pogues. Den blev udgivet i 1987 og havde medvirken af den engelske sanger Kirsty MacColl. Sangen er en ballade i irsk folkemusikstil, skrevet af Jem Finer og Shane MacGowan fra gruppen. Sangen findes på albummet If I Should Fall from Grace with God.

I flere afstemninger og undersøgelser figurerer sangen blandt de mest elskede og/eller spillede julesange.

Sangen indtjener årligt knap 4 mio. kr. i royalties.

Hitlister

Ugentlige hitlister

Årshitlister

Referencer 

Sange fra 1987
Julesange
The Pogues
Kent League 1894-95

Kent League 1894–95 var den første sæson af den engelske fodboldliga Kent League. Ligaen havde deltagelse af 18 hold, der var opdelt i to divisioner, hver med ni hold, der hver spillede en dobbeltturnering alle-mod-alle. Division One blev vundet af Chatham FC, som dermed vandt ligaen for første gang.

Resultater

Division One

Division Two

Kilder / eksterne henvisninger 
 Football Club History Database 
 RSSSF – Kent League 
 Dover AFC – 1894-95 season

Noter 

Sæsoner i Kent Football League (1894-1959)
Fodbold i 1894
Fodbold i 1895
Otte Steensen Brahe

Otte Steensen Brahe til Næsbyholm (12. april 1578 - 5. juli 1651) var en dansk godsejer, søn af rigsråden Steen Brahe og Birgitte Rosenkrantz.

Otte Steensen Brahe studerede ved forskellige fremmede universiteter som Rostock, Heidelberg, Strasburg, Basel og Genf og berejste desuden Frankrig, England og Skotland; i et par år gjorde han tjeneste ved kurfyrst Frederik IV af Pfalz' hof. Derpå deltog han i Kalmarkrigen og blev fændrik ved det sjællandske kompagni af rostjenesten. Han samlede en stor del gods til Næsbyholm og blev 1622 ejer af Ravnholt på Fyn, hvilken gård han dog kort efter solgte til Holger Rosenkrantz til Rosenholm. 1632 udgav han en samling hus- og kirkebønner. Gift 1. 1603 med Margrethe Hansdatter Krafse (død 1614), 2. 1618 med Karen Knudsdatter Rud (død 14 dage efter brylluppet), 3. 1619 med Anne Nielsdatter Bild (død 1656).

Kilder

Eksterne henvisninger 
 

 

Godsejere fra Danmark
Otte Steensen
Danskere i 1600-tallet
Personer i Svenskekrigene fra Danmark-Norge
Kavaleriofficerer fra Danmark
Kent League 1895-96

Kent League 1895–96 var den anden sæson af den engelske fodboldliga Kent League. Ligaen havde deltagelse af 21 hold, der var opdelt i to divisioner. Begge divisioner spillede en dobbeltturnering alle-mod-alle. Division One blev vundet af Northfleet FC, som dermed vandt ligaen for første gang.

Efter sæsonen forlod otte af de tolv hold i Division One ligaen. Det medførte, at de fem førstehold i Division Two blev rykket op i Division One, mens Division Two blev omdannet til en ren reserveholdsliga.

Resultater

Division One

Division Two

Kilder / eksterne henvisninger 
 Football Club History Database 
 RSSSF – Kent League 
 Dover AFC – 1895-96 season

Noter 

Sæsoner i Kent Football League (1894-1959)
Fodbold i 1895
Fodbold i 1896
Frederik 4. (flertydig)

Frederik 4., der er flere regenter med dette navn:

 Frederik 4. af Slesvig-Holsten-Gottorp - hertug af Holsten-Gottorp fra 1694
 Frederik 4. af Danmark - dansk og norsk konge fra 1699
 Frederik 4. af Pfalz - kurfyrst af Pfalz
Remontekommissionen

Remontekommissionen var en dansk militær myndighed, der  fra 1796 til 1965 (dog nedlagt 1852-55) havde til opgave at indkøbe heste til kavaleriet (og andre enheder og personer, der skulle bruge heste) og føre tilsyn med de af hærens heste (altså mobiliseringsberedskabet), som var udstationeret hos civile, såkaldte foderværter. Oprindelig klarede de enkelte kavalerienheder selv indkøb af heste, men dette medførte dels, at priserne blev presset op, når flere enheder købte i samme område, dels at tidsrammen for tilridningen af de indkøbte heste kom til at afhænge af markedet og derfor kunne være uhensigtsmæssig for kavaleriet.

Se også 
Remonte

Kilder 
Veterinærtjenesten 1932-1941
"Remontekommission" i Salmonsens
Forsvarshistoriske mærkedage, Vaabenhistorisk Selskab
Historiske Bidrag om Remontekommissionen af reservedyrlæge H.M. Høyberg, Militær Tidende 1899, s. 274-278

Nedlagte militære enheder fra Danmark
Etableret i 1796
Ophørt i 1965
Pentagon Memorial

Pentagon Memorial er et mindesmærke rejst til minde om de 184 dræbte efter Terrorangrebet den 11. september 2001, hvor terrorister fløj American Airlines Flight 77 ind i Pentagon. 

Pentagon Memorial er beliggende i Arlington County i Virginia.

Bygninger, konstruktioner og anlæg i USA
Akkommodation (religion)

Med akkommodation (af lat. ad til og commodus bekvem) i religiøs sammenhæng tænkes på den tilpasning til lokale forhold en religion - som for eksempel kristendommen - kan benytte sig af i sit missionsarbejde.

I teologisk henseende skelner man mellem en formel eller negativ akkommodation, som alene gælder måden, hvorpå en teologisk lære overføres til et samfund, og en materiel eller positiv akkommodation, som sigter på lærens indhold.
 
Formel akkommodation foregår, når læreren, i sin bestræbelse på at formulere sine tanker i en form eller et sprog, som er forståeligt for den uvidende tilhører og derfor formulerer sig på en måde og ved brug af begreber og udtryk fra tilhørerens forestillingsverden, hvori han indlægger en ny og højere mening og derved bringer tilhørerne eller disciplene op på sit eget niveau.

Materiel akkomodation forekommer, hvis læreren for ikke at komplicere budskabet for sine tilhørere bevidst udelukker dele af læren og giver en fremstilling, der afviger fra lærens egentlige indhold fx ved at optage forestillinger fra tilhørernes egen forestillingsverden selv om, de egentlig intet har med læren at gøre.

Inden for rationalistisk teologi udviklede Johann Salomo Semler (1725-1791) den fordring, at man må analysere kritisk og gøre sig de tidsafhængige betingelser klar. Ifølge hans akkommodationteori tilpassede Jesus sit budskab til forståelseshorisonten hos datidens mennesker. Man kan ikke blot uden videre oversætte datidens udtryk. Kristendommen blev mundtligt overleveret til ind i det andet århundrede.

Se også 
 Afsnit i artiklen om den tyske teolog Johann Salomo Semler, 1725-1791

Litteratur 
 Opslag i Kirke og kristendom, leksikon 2001, side 7, hvor begrebet også sættes i forbindelse med Semler.

Noter

Eksterne henvisninger 
 
 Salmonsens Konversationsleksikon, 2. udgave, bind I, s. 365-366; opslag: Akkommodation

Kristen teologi
Missionsarbejde
Karl 3. Vilhelm af Baden-Durlach

Markgrev Karl 3. Vilhelm af Baden-Durlach (; 27. januar 1679 – 12. maj 1738) var markgreve af det lille markgrevskab Baden-Durlach i det sydlige Tyskland fra 1709 til 1738.

I 1715 grundlagde han byen Karlsruhe ved opførelsen af Karlsruhe Slot.

Biografi 
Han var søn af markgreve Frederik 7. Magnus af Baden-Durlach og Augusta Marie af Slesvig-Holsten-Gottorp. Han tiltrådte som markgreve ved sin fars død i 1709.

Ægteskab og børn 
Karl Vilhelm var gift med Magdalene Wilhelmine af Württemberg, som var datter af Hertug Wilhelm Ludvig af Württemberg. De fik følgende børn:

 Karl Magnus (1701–1712)
 Frederik (1703-1732), Arveprins af Baden-Durlach, gift 1727 med Anna Charlotte Amalie af Nassau-Dietz (1710-1777)
 Auguste Magdalene (1706-1709)

Se også
 Badens regenter

Kilder

Eksterne links

Markgrever af Baden-Durlach
Huset Zähringen
Tyskere i 1600-tallet
Tyskere i 1700-tallet
Personer fra Karlsruhe
International svarkupon

En international svarkupon (, CRI; , IRC) er en kupon som kan indløses mod et eller flere frimærker svarende til portoen for et brev af laveste vægtklasse til medlemslande af Verdenspostforeningen.

Internationale svarkuponer blev indført i forbindelse med Verdenspostforeningens kongres i 1906, og benyttes når afsenderen af kuponen ønsker at betale portoen for svarforsendelsen fra udlandet. Internationale svarkuponer købt efter den 1. januar 2002 har påtrykt en sidste gyldighedsdag, og den kan indløses i samtlige medlemslande. Svarkuponer købt fra 1. januar 1975 til 31. december 2001 er stadig gyldige uanset købspris. 

PostNord har oplyst, at de fra 1. juli 2017 ikke længere indløser International Reply Coupon (kendt som IRC). De sælger dem heller ikke længere.

Referencer

Eksterne henvisninger 
 Verdenspostforeningen  

Postvæsen
Filateli
Etableret i 1906
Arvo Aaltonen

Arvo Ossian Aaltonen (2. december 1889 i Pori - 17. juni 1949 smst) var en finsk svømmer som deltog i OL 1912 i Stockholm, 1920 i Antwerpen og 1924 i Paris.

Aaltonen vandt to bronzemedaljer i svømning under OL 1920 i Antwerpen. Han kom på tredjepladserne i disciplinenerne 200 m brystsvømning og 400 m brystsvømning.

Eksterne henvisninger 

Svømmere fra Finland
Deltagere for Finland ved sommer-OL 1912